14. ΝΟΜΟΘΕΤ. ΔΙΑΤΑΓΜΑ υπ’ αριθ. 1053 της 17/21 Δεκ. 1971 (ΦΕΚ Α΄ 267) Περί εξουσιοδοτήσεως του Υπουργού των Οικονομικών προς σύναψιν συμβάσεων μεταξύ του Ελληνικού Δημοσίου και της Εταιρείας Διαχειρίσεως των ειδών του Μονοπωλίου του Ελληνικού Δημοσίου. Άρθρον μόνον.-1.Εξουσιοδοτείται ο Υπουργός των Οικονομικών όπως συνάπτη συμβάσεις περί διαχειρίσεως των μονοπωλιακών ειδών, μετά της Εταιρείας Διαχειρίσεως των ειδών του Μονοπωλίου Ελληνικού Δημοσίου, δια το μέχρι 31 Μαρτ. 1974 χρονικόν διάστημα και υπό τους όρους των εν ισχύϊ μετ’ αυτής συμβάσεων. 2.Η αμοιβή της Εταιρείας, δια την διαχείρισιν ταύτην, δεν δύναται να ορισθή εις ποσόν ανώτερον των δραχ. 1.600.000 ετησίως. Δυνάμει του ανωτέρω Ν.Δ/τος υπεγράφη η από 30/31 Δεκ. 1971 (ΦΕΚ Α΄ 280) σύμβασις μεταξύ του Ελλ. Δημοσίου και της Εταιρ. Διαχειρίσεως Ειδών Μονοπωλίου, Ελλ. Δημοσίου, δι’ ης παρατείνεται μέχρι της 31 Δεκ. 1973, η σύμβασις της 29ης Αυγ. 1936 (ανωτ. αριθ. 3). 